CELEX: 62012CA0561
Language: sl
Date: 2013-12-05 00:00:00
Title: Zadeva C-561/12: Sodba Sodišča (četrti senat) z dne 5. decembra 2013 (predlog za sprejetje predhodne odločbe Riigikohus – Estonija) – Nordecon AS, Ramboll Eesti AS proti Rahandusministeerium (Javna naročila — Postopek s pogajanji po predhodni objavi — Možnost, da se naročnik pogaja o ponudbah, ki ne izpolnjujejo zavezujočih zahtev iz tehničnih specifikacij, navedenih v razpisni dokumentaciji naročila)

15.2.2014   
            
            
               SL
            
            
               Uradni list Evropske unije
            
            
               C 45/16
            
         Sodba Sodišča (četrti senat) z dne 5. decembra 2013 (predlog za sprejetje predhodne odločbe Riigikohus – Estonija) – Nordecon AS, Ramboll Eesti AS proti Rahandusministeerium
   (Zadeva C-561/12) (1)
   
   (Javna naročila - Postopek s pogajanji po predhodni objavi - Možnost, da se naročnik pogaja o ponudbah, ki ne izpolnjujejo zavezujočih zahtev iz tehničnih specifikacij, navedenih v razpisni dokumentaciji naročila)
   2014/C 45/28
   Jezik postopka: estonščina
   
      Predložitveno sodišče
   
   Riigikohus
   
      Stranke v postopku v glavni stvari
   
   
      Tožeči stranki: Nordecon AS, Ramboll Eesti AS
   
      Tožena stranka: Rahandusministeerium
   
      Predmet
   
   Predlog za sprejetje predhodne odločbe – Riigikohus – Razlaga člena 30(2) Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL, posebna izdaja v slovenščini, poglavje 6, zvezek 7, str. 132) – Postopek s pogajanji po predhodni objavi – Obstoj oziroma neobstoj možnosti, da se naročnik pogaja o ponudbah, ki ne izpolnjujejo zavezujočih zahtev iz tehničnih specifikacij, navedenih v razpisni dokumentaciji javnega naročila – Tehnične specifikacije, spremenjene med pogajanji – Možnost oddaje javnega naročila ponudniku, čigar ponudba ne ustreza tem tehničnim specifikacijam
   
      Izrek
   
   Člen 30(2) Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev naročniku ne dovoljuje, da se s ponudniki pogaja o ponudbah, ki ne izpolnjujejo zavezujočih zahtev iz tehničnih specifikacij naročila.
   
      (1)  UL C 38, 9.2.2013.